stanford-oval/wikipedia huggingface dataset:
Matkus (Joutsa)
Maantietoa

Järven pinta-ala on 23 hehtaaria, ja se on 800 metriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 4,2 kilometriä ja rannat ovat alavaa metsämaata. Vain eteläpäässä kohoava Matkusvuori, joka yltää 155 metrin korkeuteen mpy., näkyy selvästi järvelle. Sen rannoilla sijaitsee neljä vapaa-ajan asuntoa, joille tulee tiet yhdystieltä 6131.
Leivonmäen kansallispuisto

Järven rannat, mökkipalstoja lukuun ottamatta, kuuluvat Leivonmäen kansallispuistoon. Osa metsistä on liitetty Natura 2000 -hankkeessa Haapasuo–Syysniemi–Rutajärvi–Kivijärvi- suojelualueeseen (5 063,8 hehtaaria, FI0900074).
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järvi on Rutajoen läpivirtausjärvi. Järven vedenpinnan korkeus on 116,2 metriä mpy.
Marit Berger Røsland

| Marit Berger Røsland |
| --- | --- |
 Røsland vuonna 2016.
Norjan ETA- ja EU-ministeri
 Solbergin hallitus 20. lokakuuta 2017 – 17. tammikuuta 2018  
Edeltäjä:  Frank Bakke-Jensen
Seuraaja:  virka lakkautettu
Henkilötiedot
Syntynyt: 21. syyskuuta 1978 (ikä 46) Fet, Norja
Ammatti:  juristi, poliitikko
Tiedot
Puolue:  oikeistopuolue
Koulutus:  Oslon yliopisto (oikeustiede)
Marit Berger Røsland (s. 21. syyskuuta 1978 Fet) on norjalainen juristi ja oikeistopuolueen poliitikko. Hän toimi Norjan ETA- ja EU-ministerinä vuosina 2017–2018.
Aiheesta muualla

Kuvia tai muita tiedostoja aiheesta Marit Berger Røsland Wikimedia Commonsissa
Marit Berger Røsland Norjan suurkäräjien verkkosivuilla (norjaksi)
Marit Allen

Marit Allen (17. syyskuuta 1941 – 26. marraskuuta 2007) oli brittiläinen muotitoimittaja ja elokuvapukusuunnittelija. Yli 30 vuotta kestäneellä urallaan hän suunnitteli pukuja esimerkiksi elokuviin Pieni kauhukauppa, Herrasmieshuijarit, Dead Man, Rakkautta koleran aikaan ja Pariisin varpunen – Edith Piaf.
Allenin ura muodin parissa alkoi vuonna 1961, kun hän pääsi harjoittelijaksi Queen-lehteen. Vuonna 1963 hän siirtyi Ison-Britannian Vogueen, jossa hän toimi kymmenen vuoden ajan. Ohjaaja Nicolas Roeg suostutteli Allenin mukaan elokuviin ja hän toimikin muutamissa Roegin elokuvissa puvustajana. Hän teki yhteistyötä myös taiwanilaisen elokuvaohjaajan Ang Leen kanssa, ja Allen toimi pukusuunnittelijana Leen ohjaamissa elokuvissa Paholaisen satulassa, Hulk ja Brokeback Mountain.
Allen menehtyi 66-vuotiaana aivoaneurysmaan Sydneyssä, Australiassa.
Aiheesta muualla

Marit Allen Internet Movie Databasessa. (englanniksi)
Masayuki Minami

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Kultaa | München 1972 | lentopallo |  |
|  Hopeaa | México 1968 | lentopallo |  |
|  Pronssia | Tokio 1964 | lentopallo |  |
Masayuki Minami (jap. 南 将之; 8. heinäkuuta 1941 Fukuoka – 7. huhtikuuta 2000 Fukuoka) oli japanilainen lentopalloilija. Hän osallistui kesäolympialaisiin vuosina 1964 Tokiossa, 1968 Méxicossa ja 1972 Münchenissä. Tokiossa hän kuului pronssia ja Méxicossa hopeaa saaneeseen joukkueeseen. Münchenissä hän kuului miesten lentopallon kultaa voittaneeseen joukkueeseen.
Mikko Peltola

Mikko Peltola on seuraavien henkilöiden nimi:
Mikko "Peltsi" Peltola (s. 1974), juontaja ja radiotoimittaja
Mikko Peltola, toimittaja ja tiedottaja
Mikko Peltola (s. 1969), jääkiekkoilija
Mikko Peltola (1944–2023), pesäpalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Peltola”, voi hakea sivunnimihaulla, laajalla sivunnimihaulla tai tekstihaulla.
Menadioni

| Menadioni |
| --- | --- |

Tunnisteet
IUPAC-nimi:  2-metyyli-1,4-naftaleneenidioni
CAS-numero:  58-27-5
PubChem CID:  4055
SMILES:  O=C\2c1c(cccc1)C(=O)/C(=C/2)C
Ominaisuudet
Molekyylikaava:  C11H8O2
Moolimassa:  172.181 g/mol
Ulkomuoto:  kirkkaan keltaisia kiteitä
Sulamispiste:  103 °C
Liukoisuus veteen:  0,0915 g/l (20 °C)
Menadioni on K-vitamiinien esiaste. Sitä kutsutaan myös nimillä K3-vitamiini, 2-metyyli-1,4-naftaleenidioni, 2-metyyli-1,4-naftokinoni ja menaftoni.
Menadionin suoloja käytetään K-vitamiinilisänä eläinten rehuissa, muttei ihmisten lisänä menadionin ja sen suolojen lievän myrkyllisyyden vuoksi.
Ihmisillä ja monilla muilla eläimillä UBIAD1-kalvoproteiini tuottaa esiasteena toimivista menadioneista geranyyligeranyylipyrofosfaattien avulla K-vitamiinitoimintoisia menatetrenoneja (MK4). UBIAD1:tä on useissa soluissa muun muassa solulimakalvostossa ja Golgin laitteessa.
Kemia

Menadionikiteet haisevat heikosti kitkerältä. Ne ovat rasvaliukoisia. Eri kasviöljyihin menadionia liukenee noin 1 g/50 ml öljyä. Menadioniliuoksia voidaan kuumentaa jopa 120 °C asti ilman menadionin merkittävää hajoamista. Aine on liukoinen dietyylieetteriin, bentseeniin (1 g/10 ml) ja kloroformiin, vähäliukoinen etanoliin (1 g/60 ml) ja asetoniin, liukenematon veteen
Menadionin kinoni voi pelkistyä kinoliksi eli karbonyylit muuntuvat hydroksyyliryhmiksi. Kinolimuotoa kutsutaan menadioliksi. Se muodostaa estereitä, joita ovat esimerkiksi menadionin diasetaatti (CAS-numero 573-20-6) ja dibutyraatti (CAS 53370-44-8). Menadioni voi muodostaa myös suoloja, joita ovat esimerkiksi vetysulfaatin natrium- (CAS 130-37-0) ja dimetyylipyrimidinolisuolat (CAS 14451-99-1). Tiettyjä suoloja ja estereitä kutsutaan joskus nimellä K4-vitamiini.
Kemia > Suolat

Menadionin natriumvetysulfaatti (MSB) esiintyy trihydraattina. Hydraatin CAS on 6147-37-1. Hydraatti muodostaa valkeita hygroskooppisia kiteitä. Valo voi muuntaa sitä purppuraksi. 1 g hydraattia liukenee noin 2 ml vettä. Hydraatti on lähes liukenematon dietyylieetteriin ja bentseeniin. NaOH:n lisäys hydraatin liuokseen johtaa keltaisen ja rasvaliukoisen menadionisakan muodostumiseen. Hydraatin sulamispiste on 121–124 °C ja irtotiheys 0.7–0.8 g/cm3. Se kestää happea, mutta hajoaa valossa ja kuumassa – rehun pelletöinti noin 90 °C:ssa voi laskea rehun alkuperäistä MSB-pitoisuutta jopa 50%. Pitkäaikainen säilytys huoneenlämmössä johtaa lisähävikkiin.
Kemia > Valmistus

Menadionia saadaan 2-metyylinaftaleenista käyttämällä natriumdikromaattia katalyyttinä. MSB-suolaa saadaan menadionista reagoimalla sitä natriumvetysulfaatin kanssa vaikkapa etanolissa tai 1-butanolissa. Tuotteesta poistetaan väri piimaan tai aktiivihiilen avulla, tuote kiteytetään, sentrifugoidaan ja pestään etanolilla tai 1-butanolilla ja kuivataan.
Käyttö

Menadionisuoloja, kuten natriumvetysulfaattia ja dimetyylipyrimidinolia, käytetään eläinten rehuissa K-vitamiinilisänä. Fyllokinonia ja muita K-vitamiineja voitaisiin käyttää, mutta menadionin suolat ovat näitä halvempia. Suoloja käytetään menadionin sijaan, sillä menadioni on sellaisenaan rasvaliukoinen. Sen imeytymisteho kasvaa rehun rasvapitoisuuden kasvaessa. Suolat imeytyvät vesiliukoisuutensa takia paremmin. Lisäksi menadioni hajoaa rehuissa säilytyksen aikana nopeammin kuin sen suolat.
Vastasyntyneille ihmisille menadionia ja sen suoloja on joskus annettu K-vitamiinilisänä pyrkimyksenä estää K-vitamiinipuutoksesta johtuvia vakavia verenvuotoja. Menadionin käyttö tässä tarkoituksessa on kuitenkin useimmissa maissa lopetettu menadionin myrkyllisyyden takia. Nykyään monissa maissa vastasyntyneille annetaan lihaspistoksena paljon turvallisempaa fyllokinonia.
Turvallisuus

Menadioni ärsyttää hengitysteitä ja ihoa.
Isot menadioniannokset ovat myrkyllisiä. Kananpojille ja hiirille niellyn menadionin LD50 on vastaavasti 800 ja 600 mg per painokilo. Koe-eläinten pääasiallinen myrkytysoire on hemolyyttinen eli punasolutuhosta johtuva anemia ja haiman laajentuminen. Vastasyntyneillä ihmisillä menadionin annostelu lisää hemolyyttisen anemian, hyperbilirubinemian eli veren bilirubiinipitoisuuden kasvua ja kernikteruksen eli bilirubiinin aivokertymien riskiä.
Myrkytysoireita kuten hemolyysiä aiheuttavat happiradikaalit, sillä menadioni voi pelkistyä semikinoniradikaaliksi, joka reagoi hapen kanssa tuottaen superoksidin.
Aiheesta muualla

PubChem: Menadione
KEGG: Menadione
Drugbank: Menadione
Menadiolin dibutyraatti.
MSB.
Marigold IceUnity

Marigold IceUnity (MIU, epävirallisemmin Marigold) on suomalainen, Suomen menestynein Helsingin Luistelijoiden (HL) SM-senioreissa kilpaileva muodostelmaluistelujoukkue, joka perustettiin vuonna 1987 nimellä Blue Girls.
Joukkue aloitti juniorisarjassa nimellä Blue Girls kaudella 1987–1988 ja seuraavalla kaudella sen nimeksi tuli The Violets. Kaudella 1989–1990 joukkue siirtyi seniorisarjaan, mutta sitä seuraavalla se siirtyi takaisin juniorisarjaan ja muutti nimensä Marygoldiksi. Kaudella 1992–1993 nimen y muuttui i:ksi. Kaudella 1993–1994 joukkue siirtyi takaisin seniorisarjaan. Nimen perään lisättiin IceUnity kauden 1998–1999 aikana.
Marigold IceUnityn vuoden 2005 vapaaohjelma.
Joukkueen valmentajana toimi kauden 2023–2024 loppuun Anu Oksanen (o.s. Jääskeläinen).
Kotimaan menestys

Suomen mestaruuksia MIU:lla on hallussaan viisitoista ja joukkue on saavuttanut SM-hopeaa kymmenen kertaa sekä SM-pronssia kahdesti.
Kotimaan menestys > Kotimaan kilpailusijoitukset

| Kilpailut | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- |
| Suomen-mestaruuskilpailut | 2. | 1. | 2. | 2. | 2. | 2. | 1. |
Suomen-mestaruuskilpailut:
Kansainvälinen menestys

Joukkue on edustanut Suomea toisena joukkueena jokaisessa maailmanmestaruuskilpailussa ja voittanut maailmanmestaruuden viidesti: 2002 Ranskassa, 2004 Kroatiassa, 2006 Tšekissä, 2014 Italiassa ja 2018 Ruotsissa. MM-hopeaa Marigold IceUnity on saavuttanut 2003 Kanadassa, 2010 Yhdysvalloissa, 2011 Helsingissä, 2015 Kanadassa, 2017 Yhdysvalloissa ja 2019 Helsingissä.  MM-pronssia Marigold IceUnity on saavuttanut Yhdysvalloissa 2000 ja Ruotsissa 2005.
Kansainvälinen menestys > Kansainvälisten kilpailujen sijoitukset

| Kilpailut | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2017 | 2018 | 2019 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Maailmanmestaruuskilpailut | 3. | 4. | 1. | 2. | 1. | 3. | 1. | 8. | 4. | 6. | 2. | 2. | 6. | 4. | 1. | 2. | 2. | 1. | 2. |  |
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Marigold IceUnityn kotisivut
Marigold IceUnity:n historia (Arkistoitu – Internet Archive)
Muodostelmaluistelun maailmanmestaruuden voittaneet joukkueet
2000: Team Surprise
– 2001: Team Surprise
– 2002: Marigold IceUnity
– 2003: Team Surprise
– 2004: Marigold IceUnity
– 2005: Team Surprise
– 2006: Marigold IceUnity
– 2007: Team Surprise
– 2008: Rockettes
– 2009: NEXXICE
– 2010: Rockettes
– 2011: Rockettes
– 2012: Team Surprise
– 2013: Team Unique
– 2014: Marigold IceUnity
– 2015: NEXXICE
– 2016: Team Paradise
– 2017: Team Paradise
– 2018: Marigold IceUnity
– 2019: Team Paradise
Mastermind (lautapeli)

Mastermind on lautapeli, jonka keksi 1970-luvun alussa israelilainen Mordecai Meirowitz. Siinä yhden pelaajan tulee pyrkiä ratkaisemaan toisen rakentama värikoodi. Peli on Pressman Toy Corporationin rekisteröity tavaramerkki. Se on suunnattu yli kahdeksanvuotiaille.
Pelin kulku

Pelissä on kuuden värisiä nuppineulan tapaisia nappuloita, joista toinen pelaaja valitsee haluamansa yhdistelmän ja laittaa sen merkiksi kyseisen väriset pallot piiloon (kuvan alareunassa). Yhdistelmiä on yhteensä 1 296. Yleensä pelit vaativat 4–6 arvausta.[lähde? ]
Pelissä ratkaisija tekee arvauksen ja laittaa sitä vastaavat pallot riviin (kuvan ylin rivi).
Vastaaja kertoo pikkumerkkien avulla:
Moniko pallo arvauksessa on oikean värinen ja oikealla paikalla (merkitään punaisella pikkumerkillä)
Moniko pallo arvauksessa on oikean värinen, mutta väärällä paikalla (merkitään valkoisella)
Kukin nappula arvioidaan vain kerran.
Kuvan esimerkin tapauksessa ensimmäisessä arvauksessa on yksi oikein väärässä paikassa (vaaleansininen pallo). Ratkaisija tekee nyt toisen arvauksen (toiseksi ylin rivi) ja saa vastauksen yksi oikeassa kohdassa (punainen pallo) ja yksi väärässä kohdassa (purppura pallo).
Tällä tavalla peli etenee ja jokainen arvaus tuo lisää tietoa piilossa olevista palloista, kunnes arvaus osuu kohdalleen ja vastaukseen tulee neljä punaista merkkiä.
Muunnelmia

Pelin pelaamiseen tarvitaan vain kaksi kynää ja kaksi paperinpalaa, toiseen ja piiloon vastaaja merkitsee värien sijasta neljä numeroa väliltä 1–6, esimerkiksi 6163.
Toiseen paperiin ratkaisija merkitsee ensimmäisen arvauksen, esimerkiksi 1233 ja saa vastauksen yksi oikein ja oikeassa paikassa (kolmonen) ja yksi väärässä paikassa (ykkönen). Ne voi merkitä esimerkiksi Xx.
Esimerkiksi valmiiksi pelatusta Mastermind-pelistä.
Manny Pacquiao

| Manny Pacquiao |
| --- | --- |

Henkilötiedot
Koko nimi:  Emmanuel Dapidran Pacquiao
Syntynyt: 17. joulukuuta 1978 (ikä 45) Bukidnon, Filippiinit
Kansalaisuus:  Filippiinit
Nyrkkeilijä
Lempinimi:  Pac Man
Pituus:  169  cm
Painoluokka:  kevytsarja
Kätisyys:  vasenkätinen, eli nyrkkeilytermein southpaw
Ammattilaistilastot
Ottelut:  72
Voitot:  62
– tyrmäysvoitot:  39 (56%)
Tappiot:  8
Ratkaisemattomat:  2
Manny Pacquiao (s. 17. joulukuuta 1978) on filippiiniläinen ammattilaisnyrkkeilijä ja poliitikko. Pacquiao on ainoa nyrkkeilijä, joka on voittanut maailmanmestaruuden kahdeksassa painoluokassa.
Pacquiao äänestettiin Filippiinien kongressiin vuonna 2010. 19. syyskuuta 2021 Pacquiao ilmoitti asettuvansa ehdolle Filippiinien presidentinvaaleissa vuonna 2022.
Manny Pacquiaon veli Bobby Pacquiao on myös entinen nyrkkeilijä.
Ammattilaisuran alku

Pacquiao aloitti ammattilaisuransa 16 vuoden iässä ottelemalla alemmassa kärpässarjassa viikoittaisissa Blow by Blow -nimisissä nyrkkeilytilaisuuksissa. Pian hän saavutti suurta suosiota aggressiivisen tyylinsä ansiosta ja täytti nyrkkeilysalin katsomot viikosta toiseen. Ensimmäisen kerran hän pääsi iskemään MM-tittelistä 4. joulukuuta 1998 thaimaalaista Chatchai Sasakulia vastaan. WBC-liiton tunnustamassa kärpässarjan ottelussa Pacquiao vei voiton kahdeksannen erän tyrmäyksellä. Pacquiao puolusti titteliään neljännen erän teknisellä tyrmäyksellä Gabriel Miraa vastaan, mutta hävisi toisen puolustusottelunsa syyskuussa 1999 thaimaalaiselle Medgoen Singsuratille tultuaan tyrmätyksi kolmannessa erässä.
Uran toinen maailmanmestaruus

Pacquiao päätti siirtyä ottelemaan ylempään kääpiösarjaan ja ensimmäisessä ottelussaan uudessa painoluokassa voitti maanmiehensä Reynante Jamilin toisen erän tyrmäyksellä ottelussa WBC-liiton international-tittelistä. Hän puolusti titteliään viittä haastajaa vastaan ja voitti kaikki ottelut ennen täyttä aikaa. Pian Pacquiao siirtyi managerinsa Rod Nazarion kanssa Yhdysvaltoihin, missä hän sai yllätystilaisuuden päästä iskemään MM-tittelistä, kun IBF-liiton ylemmän kääpiösarjan MM-haastaja Enrique Sanchez loukkaantui ja joutui vetäytymään kymmenen päivää ennen ottelua. Ottelua tarjottiin Pacquiaon siipiensä suojaan Yhdysvalloissa ottaneelle Murad Muhammadille, ja pikaisen harkinnan jälkeen Pacquiao ja Nazario päättivät tarttua tilaisuuteen. Pacquiao voitti 23. kesäkuuta 2001 Las Vegasissa käydyn ottelun ja uransa toisen maailmanmestaruuden kuudennen erän teknisellä tyrmäyksellä. Ensimmäisessä puolustusottelussa vastaan tuli Agapito Sanchez. Ottelu päättyi ratkaisemattomaan, minkä johdosta Pacquiao sai pitää IBF-liiton mestaruutensa, mutta ei kuitenkaan saanut myös pelissä ollutta WBO-liiton mestaruusvyötä. Hän puolusti IBF-vyötään vielä kolmesti kolmella tyrmäysvoitolla. Lisäksi hän voitti 11. erän teknisellä tyrmäyksellä Marco Antonio Barreran, joka oli muun muassa The Ring -lehden arvolistoilla höyhensarjan ykkösenä, mutta jolla ei kuitenkaan ollut virallisia mestaruuksia.[lähde? ]
Menestysvuodet 2004–2008

Barrera-voiton jälkeen Pacquiao pääsi 8. toukokuuta 2004 iskemään Juan Manuel Marquezia vastaan WBA- ja IBF-liittojen höyhensarjan maailmanmestaruudesta, mutta ottelu päättyi ratkaisemattomaan ja mestaruus pysyi Marquezilla. Ottelun tuomarityöskentely aiheutti suurta keskustelua, sillä Marquez oli käynyt jo ensimmäisen erän aikana kolmesti kanveesissa, ja myöhemmin Bart Clemens, eräs ottelun tuomareista, myönsikin tehneensä virheen ensimmäisen erän pisteytyksessään. Voitettuaan seuraavassa ottelussaan Fahsan 3K Batteryn Pacquiao pääsi ottelemaan 19. maaliskuuta 2005 Erik Moralesia vastaan WBC:n ja parin pikkuliiton tunnustamasta ylemmän höyhensarjan international-tittelistä, mutta hävisi täydet 12 erää kestäneen kamppailun kaikin tuomariäänin. Syyskuussa Pacquiao sai kuitenkin kyseisen tittelin nimiinsä voitolla Hector Velazquezista, ja puolusti mestaruuttaan tammikuussa Moralesia vastaan kymmenennen erän teknisellä tyrmäyksellä, minkä myötä hän pääsi MM-haastajaksi. Pacquiao puolusti international-titteliään vielä neljästi. 15. maaliskuuta 2008 hän pääsi kohtaamaan uudelleen Marquezin, tällä kertaa WBC:n ylemmän höyhensarjan maailmanmestaruusottelussa. Ottelu oli hyvin tasainen ja kesti täydet 12 erää. Lopulta Pacquiao tuomittiin voittajaksi hajaäänituomiolla.[lähde? ]
Pacquiao kohtasi seuraavassa ottelussaan 28. kesäkuuta 2008 David Diazin WBC:n kevytsarjan maailmanmestaruusottelussa. Hän voitti ottelun yhdeksännen erän teknisellä tyrmäyksellä ja voitti maailmanmestaruuden jo neljännessä painoluokassa, mihin on koko nyrkkeilyn historiassa kyennyt hänen lisäkseen vain kahdeksan nyrkkeilijää: Tommy Hearns, Sugar Ray Leonard, Roberto Duran, Pernell Whitaker, Leo Gamez, Oscar de la Hoya, Floyd Mayweather Jr ja Roy Jones Jr.[lähde? ]
"Dream Match" ja vuodet 2009 & 2010

6. joulukuuta 2008 Pacquiao nousi välisarjaan kohdatakseen Oscar de la Hoyan "unelmaotteluksi" (engl. Dream Match) kutsutussa kohtaamisessa. Hän voitti kamppailun de la Hoyan viskattua pyyhkeen kehään ennen yhdeksättä erää.[lähde? ]
2. toukokuuta 2009 Pacquaio kohtasi Ricky Hattonin The Ring -lehden ja IBO-liiton kevyen välisarjan MM-ottelussa. Suuresti ennakkomainontaa osakseen saaneessa ottelussa Hattonille laskettiin lukua jo ensimmäisessä erässä ja Pacquaio tyrmäsi tämän toisen erän lopussa. 14. marraskuuta 2009 Pacquiao voitti WBO:n välisarjan MM-ottelussa Miguel Cotton 12. erässä teknisellä tyrmäyksellä.
Marraskuussa 2010 Pacquiao voitti ylemmän välisarjan mestaruuden Antonio Margaritolta. Kyseessä on hänen kahdeksas maailmanmestaruutensa, joista kukin eri painoluokalta.  Toukokuussa 2011 hän voitti Shane Mosleyn.
Myöhemmät ottelut ja kamppailu Floyd Mayweather Jr. kanssa

Pacquiaon oli tarkoitus kohdata pound for pound -kuningas Floyd Mayweather Jr. 13. maaliskuuta 2010. Ottelu kuitenkin peruuntui, kun Pacquiao kieltäytyi vaadituista tiukoista dopingtesteistä. Pacquaio haastoi Floyd Mayweather Jr:n, Floyd Mayweather Sr:n, Roger Mayweatherin sekä Golden Boy Promotions oikeuteen dopingsyytöksistä. Vuoden 2012 alussa Floyd Mayweather Jr haastoi Pacquaion uudestaan. Pacquaio ei suostunut ottelemaan 40 miljoonasta, vaan vaati 50–50-tuloja. Pacquaio otteli 2012 kesäkuussa Tim Bradleytä vastaan ja hävisi tuomariäänin 1–2. Joulukuussa 2012 Pacquaio otteli neljättä kertaa Juan Manuel Marquezia vastaan ja hävisi tyrmäyksella 6. erässä. Ottelusta Mayweatheria vastaan päästiin lopulta yhteisymmärrykseen, ja yksi nyrkkeilyhistorian rahakkaimmista otteluista käytiin 2. toukokuuta 2015 Las Vegasissa Yhdysvalloissa, mutta Pacquaio hävisi 12-eräisen ottelun WBO-, WBA- ja WBC-liittojen maailmanmestaruudesta pistein 118–110, 116–112, 116–112.
Pacquiaon olkapää leikattiin toukokuussa 2015, ja hän joutui olemaan sivussa kehästä vuoden verran. Vuonna 2016 käydyssä ottelussa Pacquiao kohtasi Jessie Vargasin. Ottelussa oli panoksena Vargasin WBO-liiton mestaruusvyö. Pacquiao voitti ottelun yksimielisellä tuomaripäätöksellä täysien erien jälkeen.[lähde? ]
Pacquiao kohtasi WBA-liiton mestaruusottelussa 15. heinäkuuta 2018 argentiinalaisen Lucas Matthyssenin Kuala Lumpurissa Malesiassa.selvennä
Pacquiao kohtaa 21. elokuuta 2021 Las Vegasissa Yhdysvalloissa käytävässä välisarjan WBA-liiton mestaruusottelussa Kuuban Yordenis Ugásin.
Aiheesta muualla

Kuvia tai muita tiedostoja aiheesta Manny Pacquiao Wikimedia Commonsissa
Ammattilaisottelutilastot BoxRec-tietokannassa (englanniksi)
Pinoy Showbiz Entertainment Portal: Manny Pacquiao - An Asian phenomenon (Arkistoitu – Internet Archive) (englanniksi)
Mikko Peltola (toimittaja)

Mikko Peltola on porilainen toimittaja ja viestintäalan yrittäjä. Mikko Peltola on ollut myös kirjoittamassaselvennä ruokakirjaa WSOY/Johnny Knigalle sekä musiikkikirjaa Like Kustannukselle.
Miira Tuominen

Miira Tuominen on suomalainen filosofi, joka on perehtynyt erityisesti antiikin filosofiaan. Tuominen työskentelee filosofian yliopistolehtorina Tukholman yliopistossa.
Tuominen väitteli Helsingin yliopistosta vuonna 2001. Hänen väitöskirjansa otsikko on Ancient Philosophers on Principles of Knowledge and Argumentation. Vuodesta 2013 alkaen hän toimi Tiede & edistys -lehden päätoimittajana.
Teokset

Ancient Commentators on Plato and Aristotle (Ancient Philosophies 6, Acumen / University of California Press 2009)
Apprehension and Argument: Ancient Theories of Starting Points for Knowledge (Studies in the History of Philosophy of Mind 3, Springer 2007.
Miklós Holop

| Mitalit | Mitalit | Mitalit |  |
| --- | --- | --- | --- |
|  Miklós Holop vuonna 2013. |  Miklós Holop vuonna 2013. |  Miklós Holop vuonna 2013. |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1948 | Joukkuekilpailu |  |
Miklós Holop (2. helmikuuta 1925 Budapest – 12. marraskuuta 2017 Budapest) oli unkarilainen vesipalloilija. Hän osallistui vuoden 1948 kesäolympialaisiin Lontoossa ja kuului siellä hopeamitalin saaneeseen joukkueeseen. Kotimaassaan hän edusti Budapestin MAFC:aa.
Mies ja kitara

| Mies ja kitara Jukka Kuoppamäki |
| --- | --- | --- |

Kokoelmalevyn tiedot
 Äänitetty : 1969–2009
 Julkaistu: 2009
 Tyylilaji: iskelmä
 Levy-yhtiö: EMI
Jukka Kuoppamäen muut julkaisut
| Sininen ja valkoinen 2008 | Mies ja kitara 2009 | Kun maailma muuttui 2010 |
Mies ja kitara on Jukka Kuoppamäen vuonna 2009 julkaistu kokoelma-albumi, joka sisältää levytyksiä vuosilta 1969–2009.
Kappaleet

| 0 | 1 | 2 |
| --- | --- | --- |
|  CD 1 – Kaipuun sininen kukka Mies ja kitara  Anna mulle tähtitaivas  Sinussa on valo  Sä kosketit mua  Rauhaa ja rakkautta  Lauluja tältä planeetalta  Suuret tunteet  Yhteen hiileen  Levitä siivet  Sininen  Suuri kuu  Missä ollut sä oot  Kaipuun sininen kukka  Kesä kuuskytyks  Pikajuna pohjoiseen  Vanhaa viiniä  Hiljaisuudessa  Kotiin luokse sun  Matkalla tuntemattomaan  Tietä pitkin  |  CD 2 – Harmoniaa Aika näyttää  Huomenna on kaikki hyvin  Kun yö on hiljaa  Pikajuna  Rakkaustarina  Minä katson tätä maata  Satulinna  Palava sydän  Huiput ken tavoittaa  Harmoniaa  Mä näen majakan  Juuret Suomessa (Kuoppamäki & Satakunnan sotilassoittokunta)  Tämä taivas, tämä maa (Kuoppamäki & Satakunnan sotilassoittokunta)  Kaunis kotimaa (Kuoppamäki & Satakunnan sotilassoittokunta)  Isänmaa (Kuoppamäki & Satakunnan sotilassoittokunta)  Siellä jossain on maa (Kuoppamäki & Satakunnan sotilassoittokunta)  Jousimies  Vastapäivään  Radiosta rokin kuulen  Nouseva aurinko  |  CD 3 – Paljon sanomatta jää Valtatie  Sininen ja valkoinen  Pieni mies  Rakkautta vain  Nautilus  Minä lähdin – sinä jäit  Näin sävel soi  Paljon sanomatta jää  Kultaa tai kunniaa  Hän (Kuoppamäki & Castanja)  Väinämöinen  Jos alkaa saisin uudelleen  Lapsuus  Valon liekki  Kyyneleet  Sade on mun kyyneleeni (Kuoppamäki & Taika Kuoppamäki)  Valkeat kesäyöt (Kuoppamäki & Taika Kuoppamäki)  Miljoona hikistä kilometriä  Tästä alkaa rakkaus (Kuoppamäki & Ninni Martikainen)  Kiskot vievät etelään  |